Hr Paul Kunimägi
Kaitseministeerium
Sakala 1
15094 Tallinn
		Teie 23.05.2024 pöördumine	
			
		Meie 14.06.2024 nr KV-4.1-3.1/24/10684-2	

Vastus Kaitseministeeriumi eelhinnangule	

Austatud hr Kunimägi	

Sunly AS on esitanud Kaitseministeeriumile infopäringu, milles küsib ministeeriumi seisukohta kolme meretuuliku arendamiseks Apollo madala piirkonda pärast Lääne-Eesti kompensatsioonimeetmete rakendamist 2026 aastal. Tuulikute koordinaadid on alljärgnevad:

Asukoht nr 1: X 6560522, Y 449153

Asukoht nr 2: X 6621768, Y 625857

Asukoht nr 3: X 6616596, Y 657308

Ministeeriumi eelhinnagul on nimetatud koordinaatidele võimalik tuulikuid püstitada pärast nimetatud kompensatsioonimeetmete rakendamist ning tingimusel, et tuulikud ei häiri mereseiresüsteemi.

Kaitseväe hinnangul avaldavad planeeritavad üksiktuulikud negatiivset mõju erinevatele seiresüsteemidele. 
Asukohaliselt asuvad esitatud koordinaatide alusel üksikobjektid vastavalt:
•	Asukoht nr 1: X 6560522, Y 449153 (Lainemadal NE)
•	Asukoht nr 2: X 6621768, Y 625857 (Snegi madal NW, harjutusalade 4B, 4C vahetus läheduses)
•	Asukoht nr 3: X 6616596, Y 657308 (Barabanovi madal, vähem kui 1 meremiil TTW piirist Narva lahes)

Mereseireradarite osas jääb Asukoht nr 1 Vormsi, Tahkuna, Osmussaare radari katmikalasse, mille suurim negatiivne mõju on Vormsi radarile. Asukohad numbritega 2 ja 3 jäävad Letipea, Juminda, Vaindlo, Valaste radarite katmikalasse, mille suurim negatiivne mõju on Letipea radarile.

Planeeritavate tuulikute näol on tegemist üksikobjektidega, millel on distantsil kumuleeruv mõju radari karakteristikutele (avastamise tõenäosus) objekti taha jäävas katmikala osas. Teataval määral on see kompenseeritav läheduses asuvate radaritega.

Kaitseväe ettepanek on nimetatud üksikobjektid lisada Kaitseministeeriumi poolt tellitavasse merealaplaneeringu mõjuanalüüsi. Ametlikku seisukohta ei saa Kaitsevägi asukohtade koormamise võimalikkuse osas enne anda, kui:
(a)	valminud on merealaplaneeringu mõjuanalüüs mereseiresüsteemidele ning 
(b)	selge on, milline saab olema lõplik mereseiresüsteemide uuendamise projekti sisu - millised saavad olema kaldataristul asuva mereseiresüsteemi uued radarid ning nende tööparameetrid konkreetsetes töötingimustes.

Lisaks on täiendavalt vaja hinnata antud üksikobjektide mõju passiivsetele seiresüsteemidele.

Õhuseireradarite osas paiknevad soovitud elektrituulikute asukohad väljaspool Lääne-Eesti osaliselt tuuleenergeetika arendustele avavate kompensatsioonimeetmetega kõrguspiirangutest vabanevat ala. Hetkel kehtivad antud asukohtadele järgmised kõrguspiirangud:
1)	X: 6560522, Y: 449153 - 153 m absoluutkõrguses;
2)	X: 6621768, Y: 625857 - 43 m absoluutkõrguses;
3)	X: 6616596, Y: 657308 - 1 m absoluutkõrguses.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee